钦定古今图书集成/明伦汇编/官常典/第740卷 > 汪銮
## 钦定古今图书集成/明伦汇编/官常典/第740卷 > 汪銮

按《安庆府志》：銮躯干修伟，有健力。正德己卯，宸濠拥
众攻城北，銮遇之，被执，胁令谕城中。宸濠兵甚壮，劝
出降，且诱以崇爵。銮至城下，大呼曰：“王师已破南昌，
逆困极将遁，可坚守。”厉骂不屈，杀之，解其尸。逆退后，
众犬争啖，一犬守护之，见者知系銮犬，因知为銮之
尸也。有司状闻，诏旌其门。